Kingituste osas teen oma shoppingut alati mõningase varuga ette ära, aga nagu ikka, juhtub nii teinekordki, et midagi jääb ostmata ja vaja kiirelt leida poest asendust. Täiesti lootusetu. Tunglevad sabad, küünarnuki tunne, pidev seljas elamine ja ees tolknemine. No sorry, aga nii lihtsalt on. Ma ei ole kunagi suutnud aru saada inimestest, kes jäävad liikuvatel treppidel nii  seisma, et kellegil teisel ei ole võimalik mööda saada. Kui julged öelda, et  , siis saad vahel ka mühatuse osaliseks teemal,  . Ei suuda jah, so what?    Nukraks teeb aga asjaolu, et juba mitu aastat järjest ei ole enam jõulutunnet. No lihtsalt ei ole. Võimalik, et see tuleneb meie tarbimisühiskonnast, kus jõuluteemalist nänni hakatakse müüma juba oktoobri lõpust  saati ning kui jõulud käes, ei ole sellel tränal enam mingit väärtust. Kui väike olin, siis ei jõudnud kunagi ära oodata detsembri saabumist, sest see tähendas päkapikkude saabumist ning lähenevaid jõule. See kõik oli ootus, jõuluootus ja jõulutunde saabumine. Erilise tähenduse aga omandas see hetk, kui ema hakkas kodus piparkoogitaignat valmistama. Kogu see karamelli sulatamise protsess, maitseainete puhastamine-purustamine ning segu tegemine - see kõik oli nii eriline ja tähtis tegevus. Sellele järgnes  alati taigna salaja söömine ja oh seda rõõmu - piparkookide küpsetamine.    Järgmine hetk oli aga see, kui nädal või kaks enne jõule hakkas poodi ilmuma kuuseehted, karrad ja muud jõuludele iseloomulikud asjad. Siis sai alati käidud kael õieli poes ringi ja uudistatud seda vähest, mida tookord poed pakkusid. Aga nüüd on poed kaupa täis, ja ometigi ei ole ju tegelikult midagi uut, sest kõik on juba nähtud aga lihtsalt uues kuues ja koos uue hinnalipikuga. Lisaks on mul põhimõte, et kapi peale tolmu  koguvaid asju ma ei osta, mida on poes rohkem kui rubla eest. Minu arusaamist mööda, peab kingitus olema südamest ja kasulik, mitte selleks, et ma nüüd pean midagi kindlasti kinkima ehk mõni 100 kroonine junn või jullu kärab kah, mis reealsuses jääb kapi peale tolmu koguma või siis pannakse üldse silma alt ära. No tegelt ka, kellele seda vaja on? Üldiselt pooldan vähem jõulude ümber keerlevat tinglit-tanglit ja lasta see soe tunne tulla inimesteni vähe loomulikumal viisil. Igaljuhul edukaid jõulueelseid  askeldusi ja shoppinguid kõigile! Punkt.